stanford-oval/wikipedia huggingface dataset:
Jack Stewart

Jack Stewart voi tarkoittaa seuraavia henkilöitä:
Jack Stewart, yhdysvaltalainen eurooppalaisen jalkapallon pelaaja
Jack Stewart, kanadalainen jääkiekkoilija
Jack Stewart, englantilainen ammattilaisjalkapalloilija
Jack Stewart, Giacomo Rossi Stuartin taiteilijanimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jack Stewart”, voi hakea sivunnimihaulla, laajalla sivunnimihaulla tai tekstihaulla.
Izaba

| Izaba Isaba |
| --- | --- |

 Izaba
 Koordinaatit: 42°51′N, 0°55′W 
Valtio:  Espanja
Itsehallintoalue:  Nafarroa
Maakunta:  Nafarroa
Comarca:  Erronkari-Zaraitzu
Hallinto:  
 – Hallinnon tyyppi:  Kunta
 – Pormestari:  Ángel Luis de Miguel Baratze
Pinta-ala:  
 – Kokonaispinta-ala:  147,41 km²
Korkeus:  816 m
Väkiluku (2016):  439
 – Väestötiheys:  3 as./km²
 
 www.isaba.es 
Infobox OKVirheellinen NIMI-arvo: 
Izaba (esp. Isaba) on kunta Nafarroan maakunnassa Baskimaan Espanjan puoleisessa osassa.
Kuvia

Kunnantalo
San Zipriano eliza
Idoiako baseliza
Aiheesta muualla

Kuvia tai muita tiedostoja aiheesta Izaba Wikimedia Commonsissa
Roman Durný

| Roman Durný> Henkilötiedot |
| --- | --- |
Syntynyt: 28. toukokuuta 1998 (ikä 26) Liptovský Mikuláš, Slovakia
Kansalaisuus:   Slovakia
Jääkiekkoilija
Pelipaikka:  maalivahti
Hanska:  oikea
Pituus:  188 cm
Paino:  91 kg
Seura
Seura (P):  Anaheim Ducks
Sarja:  NHL
Nyk. seura:  HC Slovan Bratislava (SloEL)
Pelinumero:  68
Pelaajaura
Pääsarjaura:  2016–
Aik. seurat:  HK 32 Liptovský Mikuláš (SloEL) Norfolk Admirals (ECHL)
NHL-varaus:  147. varaus, 2018 Anaheim Ducks
Roman Durný (s. 28. toukokuuta 1998 Liptovský Mikuláš, Slovakia) on slovakialainen jääkiekkomaalivahti, joka pelaa kotimaassaan Extraliga-joukkue HC Slovan Bratislavassa lainalla NHL-seura Anaheim Ducksista. Hänen hanskakätensä on oikea.
Ura > Seuraura

Durný on HK 32 Liptovský Mikulášin kasvatti. Hän debytoi miesten peleissä kaudella 2014–2015, jolloin vain 16-vuotias Durný sai Slovakian alle 18-vuotiaiden maajoukkueessa tililleen kaksi ottelua maan toiseksi korkeimmalla sarjatasolla 1. hokejová liga SR:ssä. Extraligassa hän debytoi kaudella 2016–2017, jolloin Durný sai Slovakian alle 20-vuotiaiden maajoukkueen kehitysohjelma HK Orange 20:ssä ja Liptovský Mikulášissa alleen yhteensä 26 runkosarjaottelua. Hän teki Extraliga-debyyttinsä HK Orangessa 13. syyskuuta 2016 vieraissa HC Nové Zámkya vastaan. Durný torjui joukkueensa 7–1-tappioon päättyneessä ottelussa 35 kertaa. Hän pelasi otteluistaan kuusi Liptovský Mikulášissa, jossa Durný pelasi yhtä monta ottelua myös karsintasarjassa torjuen yhden nollapelin. Hän pelasi Orangessa myös viisi 1. ligan ottelua.
Kaudella 2017–2018 Durný pelasi HK Orangessa 18 Extraligan ja viisi 1. ligan ottelua. Kesken kauden, tammikuussa 2018 hän siirtyi varaamattomana pelaajana ns. "tender-sopimuksella" Yhdysvaltain USHL-junioriliigan Des Moines Buccaneersiin. Durný kantoi suurimman osan joukkueen loppukauden torjuntavastuusta pelaten 25 runkosarjaottelua torjuen kaksi nollapeliä.
Anaheim Ducks varasi Durnýn viidennellä kierroksella 147. pelaajana NHL:n varaustilaisuudessa 2018. Kaudella 2018–2019 hän toimi Des Moines Buccaneersin USHL-joukkueen selkeänä ykkösmaalivahtina ja sai runkosarjassa tililleen 50 ottelua torjuen 29 voittoa ja kuusi nollapeliä. 18. joulukuuta 2018 Sioux Falls Stampedea vastaan Durný onnistui tekemään maalin vastustajan tyhjään maaliin. USHL-kauden jälkeen, toukokuussa 2019 hän siirtyi amatööritry-out -sopimuksella AHL-joukkue San Diego Gullsiin, mutta Durný ei saanut siellä kuitenkaan loppukaudella peliaikaa. Elokuussa hän teki seuran kanssa vuoden mittaisen AHL-sopimuksen. Samana syksynä Durný osallistui myös Ducksin NHL-joukkueen harjoitusleirille, jonka jälkeen hän palasi ensin Gullsiin, josta Durný lähetettiin edelleen ECHL-joukkue Norfolk Admiralsiin. Hän pelasi siellä kokonaan kauden 2019–2020. Durný kuitenkin kärsi loukkaantumisista ja sai tililleen vain 13 runkosarjaottelua.
Maaliskuussa 2020 Durný teki Anaheim Ducksin kanssa kaksivuotisen NHL-tulokassopimuksen. Elokuussa seura lainasi hänet toistaiseksi voimassa olevalla sopimuksella kotimaahansa Extraliga-joukkue HC Slovan Bratislavaan, kunnes NHL:n harjoitusleirit alkavat.
Ura > Maajoukkueura

Durný edusti Slovakiaa alle 20-vuotiaiden MM-kilpailuissa vuosina 2017 ja 2018. Ensimmäisessä turnauksessa hän toimi joukkueen kolmosmaalivahtina, eikä pukenut yhteenkään otteluun. Jälkimmäisessä turnauksessa Durný pelasi neljä ottelua ja hänellä oli koko turnauksen paras torjuntaprosentti (92,9%). Valmennus valitsi Durný Slovakian turnauksen yhdeksi kolmesta parhaasta pelaajasta. Hänet valittiin myös Yhdysvaltoja vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Durný pelasi myös alle 18-vuotiaiden MM-kilpailuissa vuonna 2016, jolloin valmennus valitsi hänet Slovakian turnauksen yhdeksi kolmesta parhaasta pelaajasta. Durný valittiin myös Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2015.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2016 | U18 | 5 | 2 | 3 | 294 | 18 | 0 | 3.67 | 88,9 |
| 2018 | JMM | 4 | 2 | 2 | 240 | 11 | 0 | 2.75 | 92,9 |
Ronchamp

| Ronchamp |
| --- | --- |

 Ronchamp
 Koordinaatit: 47°42′03″N, 6°38′02″E 
Valtio:  Ranska
Alue:  Franche-Comté
Departementti:  Haute-Saône
Arrondissementti:  Lure
Väkiluku:  2 900
 
 Kunnan kotisivut 
Infobox OKVirheellinen NIMI-arvo: 
Ronchamp on kunta Koillis-Ranskassa Haute-Saônen departementissa Franche-Comtén alueella. Kunnan nähtävyys on kappeli Notre Dame du Haut. Arkkitehti Le Corbusierin suunnittelema kappeli valmistui vuonna 1955. Se rakennettiin toisessa maailmansodassa tuhoutuneen kirkon paikalle.
Aiheesta muualla

Kuvia tai muita tiedostoja aiheesta Ronchamp Wikimedia Commonsissa
Johann Gramann

Johann Gramann (Graumann, Johannes Poliander) (5. heinäkuuta 1487 Neustadt an der Aisch, Baijeri, Saksa – 29. huhtikuuta 1541 Königsberg, Itä-Preussi, Saksa) oli alkuaan katolinen pappi, teologi, pedagogi, myöhemmin luterilainen reformaattori, pappi ja virsirunoilja.
Gramann opiskeli Leipzigissa ja vuodesta 1519 Wittenbergin yliopistossa seuraten Philipp Melanchthonin ja Martin Lutherin opetusta. Hänet nimitettiin 1520 Leipzigin Tuomaskoulun rehtoriksi. Hän osallistui 1519 käytyyn väittelyyn tohtori Johann Eckin ja Lutherin ja Carlstadtin välillä Eckin amanuenssina. Väittelyn seurauksena hän siirtyi reformaation kannalle ja hänestä tui evankelinen pappi Würzburgissa, mutta alkaneen talonpoikaiskapinan takia hän lähti Nürnbergiin. Lutherin suostumuksella Brandenburgin maakreivi Albrecht nimitti hänet papiksi Königsbergiin 1525. Siellä hän alkoi käyttää nimeä Poliander. Hän toimi yhteistyössä Paul Speratuksen kanssa ja  järjesteli tarmokkaasti alueen evankelisia kouluja ja toimi reformaation mukaisen opin puolesta muun muassa kastajaliikkeitä, anabaptisteja vastaan.
Johann Sebastian Bach on käyttänyt Gramannin kirjoittamia virsisäkeistöjä kantaateissaan, muun muassa BWV 17, BWV 28, BWV 29, BWV 51, BWV 167,  ja moteteissaan BWV 225, BWV 231.
Yksi Gramannin kirjoittama virsi on säilynyt käytössä, virsi "Nun lob, mein Seel, den Herren" noin vuodelta 1540. Sitä on kutsuttu ensimmäiseksi reformaation ylistysvirreksi.
Virsi on Suomen evankelis-luterilaisen kirkon virsikirjassa virsi 323 "Nyt kiitä, sielu, Herraa" (Suom. Jacob Finno virsikirjaan 1583., uud. suom. ja säk. 5 Anna-Maija Raittila 1984). Ruotsin kirkon virsikirjassa se on virsi 9, Anna-Maija Raittilan 1999 uudistamana.
Sandplacen rautatieasema

Sandplacen rautatieasema on pieni rautatieasema Looe Valley Linella Sandplacen kylässä, Cornwallissa. Asemalle liikennöi Great Western Railway.
Asemaa käytti 1 762 matkustajaa kaudella 2014–2015.
Santiago Salcedo

| Henkilötiedot |
| --- | --- | --- |
Koko nimi: Santiago Gabriel Salcedo González
Syntymäaika: 6. syyskuuta 1981 (ikä 43)
Syntymäpaikka: Asunción, Paraguay
Kansalaisuus:  paraguaylainen
Pelipaikka: Hyökkääjä
Pituus: 183 cm
Seurat
| Vuodet | Seura | O (M) |
| 2001-2003 2003-2004 2004-2005 2005-2006 2006 2007 2007-2008 2008 2009 2009-2010 2011 2012-2013 2013-2014 2015 2016-2018 2018– | Cerro Porteño Ankaragücü Cerro Porteño FC Tokyo Newell's Old Boys Chiapas Newell's Old Boys River Plate Newell's Old Boys Lanús Argentinos Juniors Cerro Porteño Banfield Sol de América Libertad Deportivo Capiatá |  |
Maajoukkue
| 2003–2017 | Paraguay | 6 (0) |
Santiago Salcedo (s. 6. syyskuuta 1981 Asunción) on paraguaylainen jalkapalloilija.
Jalkapallomaajoukkue

Salcedo debytoi Paraguayn maajoukkueessa 2003. Hän on pelannut kuusi maaottelua.
Saionji Kinmochi

| Saionji Kinmochi> 西園寺 公望 |
| --- | --- |
 Saionji Kinmochi
Japanin 12. pääministeri
 7. tammikuuta 1906 – 14. heinäkuuta 1908  
Monarkki:  Meiji
Edeltäjä:  Katsura Tarō
Seuraaja:  Katsura Tarō
Japanin 14. pääministeri
 30. elokuuta 1911 – 21. joulukuuta 1912  
Monarkki:  Meiji Yoshihito
Edeltäjä:  Katsura Tarō
Seuraaja:  Katsura Tarō
Henkilötiedot
Syntynyt: 23. lokakuuta 1849 Kioto, Japani
Kuollut: 24. marraskuuta 1940 (91 vuotta)
Tiedot
Puolue:  Rikken Seiyūkai
 Nimikirjoitus
Prinssi Saionji Kinmochi (jap. 西園寺 公望, 23. lokakuuta 1849 – 24. marraskuuta 1940) oli japanilainen poliitikko, valtiomies ja kaksinkertainen Japanin pääministeri. Viimeisenä genrōna hän oli Japanin kunnioitetuin valtiomies 1920- ja 1930-luvuilla.
Uran alku

Aateliperheen perijänä Saionji osallistui politiikkaan nuoresta asti ja hänet tunnettiin kyvykkyydestään. Hän osallistui Boshin-sotaan, jossa Saionji otti osaa useisiin taisteluihin keisarillisten joukoissa. Meiji-restauraation jälkeen Saionji lähti Ranskaan, jossa hän vietti yhdeksän vuotta saapumisensa 1871 jälkeen tutkien eurooppalaista kulttuuria, järjestelmiä ja lakia. Palattuaan Japaniin hän perusti Meijin lakikoulun, josta myöhemmin kehittyi Meijin yliopisto. Vierailtuaan uudestaan euroopassa yhdessä Itō Hirobumin kanssa 1882 Saionji nimitettiin suurlähettilääksi Itävalta-Unkariin ja myöhemmin Saksaan sekä Belgiaan.
Palatessaan jälleen Japaniin Saionji liittyi valtakunnanneuvostoon. Hän toimi myös opetusministerinä Itōn toisella ja kolmannella kaudella (1892-1893, 1898) sekä Matsukata Masayoshiin toisella kaudella. Virassa ollessaan hän pyrki kehittämään koulutusjärjestelmän laatua vastaamaan kansainvälisiä standardeja. 1900 Saionji liittyi yhtenä ensimmäisistä jäsenistä Itōn perustamaan Rikken Seiyūkai -puolueeseen. Euroopasta keräämänsä kokemuksen vuoksi Saionjilla oli liberaali poliittinen näkemys ja hän kannatti parlamentaristista hallitusta. Hän oli yksi harvoista aikaisista poliitikoista, jotka vakuuttivat, että monipuoluejärjestelmän täytyi olla hallituksen pohja. 1900 Saionjista tuli valtakunnanneuvoston puheenjohtaja ja 1903 hän otti saman roolin Rikken Seiyūkaissa.
Pääministerikaudet

Saionji toimi Japanin pääministerinä 1. tammikuuta 1906 – 14. heinäkuuta 1908 ja uudestaan 30. elokuuta 1911 – 21. joulukuuta 1912. Hänen molemmat ministeriönsä tunnettiin jännitteestä Saionjin ja konservatiivisen genrōn sotamarsalkka Yamagata Aritomon välillä. Saionji ja Itō näkivät poliittiset puolueet hyödyllisenä osana poliittista koneistoa; Yamagatan näkemyksen mukaan poliittiset puolueet ja kaikki demokraattiset toimielimet olivat riitaisia, korruptoituneita ja järjettömiä. Saionji joutui ponnistelemaan valtakunnan budjetin, useiden vaatimusten ja rajallisten resurssien kanssa samalla kun Yamagata haki jatkuvasti suurinta mahdollista laajennusta armeijalle. Yamagatan johtamat konservatiivit kaatoivat Saionjin ensimmäisen hallituksen 1908.
Saionjin toisen hallituksen kaatuminen oli huomattava takaisku perustuslailliselle hallinnolle. Taishōn poliittinen kriisi purkautui marraskuun lopussa 1912, kun kitkerää kiistaa armeijan budjetista ei saatu päätökseen. Kykenemättömänä taivuttelemaan hallitusta hyväksymään armeijan vaatimukset sotaministeri kenraali Uehara erosi. Japanin laki vaati, että sotaministerin täytyi olla aktiivisessa palveluksessa oleva kenraaliluutnantti tai kenraali. Koska kaikki kelpoiset kenraalit kieltäytyivät Yamagatan määräyksestä toimimasta Saionjin hallituksessa, oli hallitus pakotettu hajoamaan.
Aiheesta muualla

Kuvia tai muita tiedostoja aiheesta Saionji Kinmochi Wikimedia Commonsissa
Sandovo

Sandovo (ven. Са́ндово) on kaupunkimainen taajama Tverin alueella Venäjällä. Se sijaitsee Ratynja- ja Orudovka-jokien yhtymäkohdassa 248 kilometriä Tveristä koilliseen. Taajama on Sandovon piirin keskus. Sen kautta kulkee Moskovan, Sonkovon ja Pietarin välinen rautatie. Asukkaita on 3 600 henkeä (vuonna 2009).
Sandovon kylä mainitaan ensimmäisen kerran vuonna 1500. Vuonna 1924 siitä tuli samannimisen kunnan keskus. Vuonna 1929 perustettiin Sandovon piiri, jonka keskus siirrettiin vuonna 1932 Sandovon kylästä (nykyään Staroje Sandovo) Orudovon kylän lähellä sijaitsevalle Sandovon asemalle. Vuonna 1967 asemanseutu sai kaupunkimaisen taajaman statuksen. Nykyään siellä on elintarvike-, rakennusmateriaali- ja puunjalostusteollisuutta.
Aiheesta muualla

Sandovo Tverin alue -tietosanakirjassa[vanhentunut linkki] (venäjäksi)
James C. Adamson

| James Craig Adamson |
| --- | --- |

Henkilötiedot
Syntynyt: 3. maaliskuuta 1946 (ikä 78) Warsaw, New York
Kansalaisuus:  yhdysvaltalainen
Ammatti:  koelentäjä
Ura
Tyyppi:  NASAn astronautti
Sotilasarvo:  eversti, USA
Aika avaruudessa:  13 pv. 22 h 21 min.
Lennot

:  STS-28
 
:  STS-43
 
James Craig Adamson (s. 3. maaliskuuta 1946 Warsaw, New York) on yhdysvaltalainen NASA:n astronautti ja Yhdysvaltain maavoimien eversti.
James C. Adamson valmistui insinööriksi, ja vuodesta 1969 hän palveli vänrikkinä West Pointissa, kunnes vuonna 1977 saavutti maisterin tutkinnon avaruusteknologiassa Princetonin yliopistossa. Lisäksi hän harjoitteli ääriolosuhteissa selviytymistä sekä sai opintonsa päätökseen Yhdysvaltojen merivoimien koelentäjäkoulussa.
Toimiessaan koelentäjänä hän lensi yli kolmellakymmenellä helikopteri- ja lentokonetyypillä. Vietnamin sodassa Adamson osallistui Indokiinassa Kamputsean operaatioihin vakoilu- sekä johtotehtävissä. Hän on hankkinut myös kaupallisen lentokoulutuksen.
NASAn palveluksessa hän toimi vuodesta 1981 vuoteen 1992, ja vuonna 1988 hänet valittiin Columbia-projektin avaruuslentäjäksi. Hän osallistui tieteelliseen tutkimukseen muun muassa painottomassa tilassa oleskelemisesta ja siihen liittyvistä riskeistä.
Vuodesta 1994 alkaen hän on toiminut muun muassa Lockheed-yhtiön varajohtajana. Hän harrastaa metsästystä, retkeilyä ja hiihtoa ja on myös taitava aseseppä. Hänellä on vaimo ja kolme lasta, ja he asuvat Virginiassa.
James Bullough Lansing

James Bullough Lansing (14. tammikuuta 1902 – 24. syyskuuta 1949) oli yhdysvaltalainen äänisuunnittelija ja kaiuttimien suunnittelija. Lansing perusti JBL-kaiutinmerkin vuonna 1946.
Ross Collinge

| Mitalit> Maa:   Uusi-Seelanti.Miesten soutu. Olympialaiset  | Mitalit> Maa:   Uusi-Seelanti.Miesten soutu. Olympialaiset  | Mitalit> Maa:   Uusi-Seelanti.Miesten soutu. Olympialaiset  | Maa:   Uusi-Seelanti> Miesten soutu. |
| --- | --- | --- | --- |
|  Kultaa | México 1968 | perämiehellinen nelikko |  |
|  Hopeaa | München 1972 | perämiehetön nelikko |  |
Ross Hounsell Collinge (s. 21. marraskuuta 1944 Lower Hutt) on uusiseelantilainen entinen soutaja ja olympiavoittaja. Hän voitti vuoden 1968 kesäolympialaisissa Méxicossa kultaa perämiehellisessä nelikossa ja sai lisäksi hopeaa perämiehettömässä nelikossa vuoden 1972 kesäolympialaisissa Münchenissä.
Izabel Varosa

Izabel Varosa on japanilainen melodinen visual-kei yhtye, joka perustettiin kesäkuussa vuonna 2004. Sen perustivat kitaristit Chihiro ja Kazui. Myöhemmin kokoonpanoon liittyi vokalisti Hikaru ja rumpali Fu~ma. Izabel Varosa aloitti virallisen toimintansa lokakuussa.
Levytyssopimus

Yhtye solmi vuonna 2005 sopimuksen Applause Recordsin kanssa, joka tuotti myös Lareine-nimisen yhteen levyt, joissa Kazui ja Fu~ma olivat roudareina. Izabel Varosa ja Lareine esiintyivät usein yhdessä, ja näin Izabel Varosa sai suosiota myös Lareinen faneilta.
Julkaisut

Maaliskuussa basistin Emiyn yhtye Yuda hajosi, ja hän liittyi virallisesti Izabel Varosaan. Saman kuukauden aikana he julkaisivat Kyoun, ensimmäisen maxi-singlensä. Kesäkuussa yhtye julkaisi mini-albuminsa, lokakuussa toisen maxi-singlensä ja kahden kappaleen erityisen singlen Imitation Mercy/Seasonal Wind, jota jaettiin keikoilla.
Yhtyeen hajoaminen

15. päivä marraskuuta Izabel Varosa piti ensimmäisen oneman-konserttinsa Holiday Shinjukulla. Samana päivänä rumpali Fu~ma ilmoitti, että lähtisi yhtyeestä. Yhtye ei löytänyt pysyvää paikkaajaa, mutta Enju (ex-miraleta) toimi heidän väliaikaisena support-rumpalinaan. Yhtye jatkoi toimintaansa vaikka täyttä virallista jäsenistöä ei ollut.
Kesäkuussa 2006 yhtye julkaisi uuden singlensä ja ensimmäisen minialbuminsa, jossa oli PV'itä mukana.
Yhtye suunnitteli julkaisevansa elokuussa ensimmäisen täyspitkän albumin, mutta kaksi viikkoa ennen albumin julkaisua konsertissaan Holiday Shinjukulla (2. syyskuuta) Chihiro, Emiy ja Hikaru ilmoittivat jättävänsä yhtyeen, jolloin jäljelle jäi vain Kazui. Albumia ei julkaistu. Kazui ei ole ilmoittanut aikooko etsiä uusia jäseniä lähteneiden tilalle, vai lopettaako bändin kokonaan.
Jack Straus

| Jack Straus |
| --- | --- |
 Jack Straus. World Series of Poker 1974.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  3
WPT-voitot:  0
EPT-voitot:  0
Turnausansiot (USD):  647 500
Päivitetty:  6. marraskuuta 2007
Jack Straus (s. 16. kesäkuuta 1930 – k. elokuussa 1988) oli yhdysvaltalainen pokeriammattilainen, joka voitti World Series of Pokerin pääturnauksen vuonna 1982.
Strausin lempinimi "Treetop" (suom. ”hongankolistaja”) tuli hänen pituudestaan (6'6" eli noin 198 senttiä). Hän opiskeli Texas A&M Universityssa.
Straus alkoi pelaamisen WSOP-turnauksissa 1970-luvun alussa. Hän sijoittui neljänneksi vuoden 1972 pääturnauksessa ja voitti ensimmäisen rannekkeensa seuraavana vuonna 3 000 dollarin Deuce to Seven Draw -turnauksessa. Toinen ranneke ja 520 000 dollarin ykköspalkinto tuli vuoden 1982 pääturnaksen voitosta. Straus oli pääturnauksen finaalipöydässä myös vuonna 1973.
Strausin comeback vuoden 1982 turnauksessa on luultavasti synnyttänyt pokerisanonnan "a chip and a chair" ("yksi pelimerkki ja tuoli"). Tarina on vaihdellut vuosien varrella, mutta yleisimmän version mukaan Straus pani kaikki pelimerkkinsä pottiin, sai maksun ja hävisi käden. Oltuaan nousemassa pois pöydästä hän löysi yhden 500 dollarin pelimerkin, joka oli vahingossa jäänyt pöydälle nenäliinan alle. Koska hän ei ollut sanonut menneensä "all-in", turnauksen järjestäjät antoivat hänen jatkaa pelaamista turnauksessa (joka päättyi Strausin voittoon). Usein tapahtuman väitetään sattuneen finaalipöydässä, mutta vuoden 1983 kirjan The Biggest Game in Town mukaan se tapahtui ensimmäisenä pelipäivänä.
WSOP:ssa 1982 ratkaisevassa kädessä Jack Strausin A♥ 10♠ voitti Dewey Tomkon A♦ 4♦:n.
Straus valittiin Poker Hall of Fameen vuonna 1988.
Aiheesta muualla

Jack Straus The Hendon Mob Poker Databasessa (englanniksi)
Jay Ryan

| Jay Ryan |
| --- | --- |
 Ryan San Diegon Comic-Conissa vuonna 2013.
Henkilötiedot
Syntynyt: 29. elokuuta 1981 (ikä 43) Auckland, Uusi-Seelanti
Ammatti:  näyttelijä
Puoliso:  Dianna Fuemana
Lapset:  1
Näyttelijä
Aktiivisena:  1998–
Aiheesta muualla
IMDb 
Jay Ryan (s. 29. elokuuta 1981 Auckland, Uusi-Seelanti) on uusiseelantilainen näyttelijä.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 2002 | Superfire | Dennis |  |
| 2003 | You Wish! | Charles |  |
| 2008 | Mockingbird | Joel |  |
2008: 
| Bleeders | Finn |  |  |
| 2009 | Franswa Sharl | Sonny |  |
| 2010 | Lou | Cosmo |  |
| 2019 | Se: Toinen luku | Ben Hanscom |  |
| Televisio> Vuosi | Televisio> Nimi | Televisio> Rooli | Televisio>  | Televisio>  |
| --- | --- | --- | --- | --- |
| 1998 | Young Hercules | Cadet |  |  |
| 1999 | Xena: Warrior Princess | Zortis |  |  |
| 2002 | The Tribe |  |  |  |
2002: 
| Being Eve | Sam Hooper |  |  |  |
| 2002–2005 | Neighbours | Jack Scully |  |  |
| 2005 | Interrogation | Dean Salmon |  |  |
| 2007–2009 | Sea Patrol | Billy Webb |  |  |
| 2009–2012 | Go Girls | Kevin |  |  |
| 2010 | Legend of the Seeker | Alastair |  |  |
| 2011 | Offspring | Fraser King |  |  |
2011: 
| Terra King | Curran |  |  |  |
| 2012–2016 | Beauty & the Beast | Vincent Keller |  |  |
| 2013 | Top of the Lake | Mark Mitcham |  |  |
| 2017– 2019 | Mary Kills People | Ben Wesley |  |  |
| 2018 | Fighting Season | Sean Collins |  |  |
Aiheesta muualla

Jay Ryan Internet Movie Databasessa. (englanniksi)
Sairaala Neo

| Neo Terveys Oy |
| --- | --- |
Toimitusjohtaja:  Matti Markkula
Kotipaikka:  Turku
Toimiala:  Terveydenhuoltopalvelut
Henkilöstö:  yli 60
Kotisivu:  http://www.sairaalaneo.fi
Infobox OKVirheellinen NIMI-arvo: 
Sairaala Neo on suomalainen yksityissairaala Turussa ja Salossa. Sairaalan omistaa Neo Terveys Oy, jonka toukokuussa 2017 osti Mehiläinen. Neossa työskentelee yli 60 henkilöä.
Turun Neo sijaitsee Kupittaan Joukahaisenkadulla.
Historia

Sairaala Neo avattiin vuonna 2011. Sen vihki käyttöön 1. maaliskuuta 2011 silloinen ulkoministeri Alexander Stubb. Neo toimii entisessä kauppakeskuskiinteistössä Turun Kupittaalla.
Omistus

Sairaalaa ylläpitävän Neo Terveys Oy:n omistivat yli 90-prosenttisesti Neossa työskentelevät lääkärit ja muu henkilökunta. Toukokuussa 2017 Mehiläinen ilmoitti ostavansa Neon koko osakekannan.
Toiminta

Neossa toimii tapaturma- ja lääkäripäivystys joka päivä. Neon urheiluklinikka tutkii ja hoitaa tuki- ja liikuntaelinvaivoja sekä urheilijan terveysongelmia. Lasten Neossa tutkitaan ja hoidetaan lasten ja nuorten vaivoja. Allergia Neo tutkii ja hoitaa lasten ja aikuisten astmaa ja allergioita. Neo Estetiikassa tehdään plastiikkakirurgiaa, esteettistä kirurgiaa sekä esteettisiä toimenpiteitä ja hoitoja. Neo Painonhallintaklinikka auttaa ylipainon hoidossa sekä syömiseen liittyvissä ongelmissa.
Neossa toimii Suomen suurin yksityinen neurologian, neurokirurgian ja lastenneurologian osaamiskeskus Neuro Neo. Neo-talossa toimii myös yksityinen hammaslääkäriasema Hammas Neo.
Urheiluklinikka ja sairaala

Sairaala Neossa on asiakaskäyntejä vuosittain noin 30 000, ja leikkauksia tehdään lähes 2 000. Sairaalassa tehdään eniten ortopedian, neurokirurgian ja käsikirurgian alaan kuuluvia leikkauksia.
NEO:n Urheiluklinikalla työskentelee muun muassa urheilukirurgi ja professori Sakari Orava.
Säätiö

Neo Terveys Oy perusti Sairaala Neo Säätiön tammikuussa 2014. Säätiön tarkoituksena on edistää ortopedistä ja traumatologista tutkimusta ja koulutusta erityisesti urheilu- ja liikuntavammojen diagnostiikassa, hoidossa ja ennaltaehkäisyssä. Tarkoitustaan säätiö toteuttaa jakamalla apurahoja sekä järjestämällä kokouksia, kongresseja, luentoja ja muita koulutustilaisuuksia ja harjoittamalla julkaisu- ja tiedotustoimintaa. Säätiöllä on Professori Sakari Oravan rahasto, jonka kautta apurahat jaetaan.
Aiheesta muualla

Sairaala Neo
Neo-talo (Arkistoitu – Internet Archive)